35. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 917 της 30 Νοεμ./16 Δεκ. 1976 (ΦΕΚ Α΄ 334) Περί υπαγωγής της Κοινότητος Ελληνικού εις την χωρικήν αρμοδιότητα του Δημοσίου Ταμείου Γλυφάδας, ανακαθορισμού της χωρικής αρμοδιότητος των Δημοσίων Ταμείων Α΄, Β΄, Γ΄ και Δ΄ Εισπράξεως Εσόδων ΙΚΑ Αθηνών και Δημοσίου Ταμείου Εισπράξεως Εσόδων ΙΚΑ Θεσσαλονίκης, ως και καθορισμού των αρμοδιοτήτων των Ελεγκτηρίων Α΄, Β΄ και Γ΄ του Γ΄ Δημοσίου Ταμείου Πατρών. Έχοντες υπ’ όψει: 1.Τας διατάξεις: α)του άρθρου 1 του Νόμου 335/1976 «περί προσωρινής ρυθμίσεως ζητημάτων αφορώντων εις την οργάνωσιν και λειτουργίαν των Δημοσίων Πολιτικών Υπηρεσιών», β)του Π.Δ/τος 131/1976 «περί συστάσεως Γ΄ Δημοσίου Ταμείου εις Πάτρας», γ)του άρθρου 4 του Π.Δ/τος 578/1976 «περί συστάσεως Δημοσίου Ταμείου εις Μέτσοβον και συστάσεως Ελεγκτηρίων παρά τω Γ΄ Δημοσίω Ταμείω Πατρών». 2.Την υπ’ αριθμ. 814/1976 Γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως και Οικονομικών, απεφασίσαμεν: Άρθρον 1. Η Κοινότης Ελληνικού της Επαρχίας Αττικής, Νομού Αττικής - Διαμερίσματος Πειραιώς, επανασυσταθείσα, δυνάμει του Ν. 185/1975 υπάγεται από 1.3.1977 εις την χωρικήν αρμοδιότητα του Δημοσίου Ταμείου Γλυφάδας, αποσπωμένη εκ της αρμοδιότητος του Δημοσίου Ταμείου Παλαιού Φαλήρου. Άρθρον 2. 1.Το Α΄ Δημόσιον Ταμείον Εισπράξεως Εσόδων ΙΚΑ Αθηνών έχει χωρικήν αρμοδιότητα, την εκάστοτε αντίστοιχον περιφέρειαν των Υποκαταστημάτων ΙΚΑ: Αθηνών, Πλατείας Συντάγματος, Ομονοίας και Κορωπίου. «2.Το Β΄ Ταμείο Εισπράξεως Εσόδων ΙΚΑ Αθηνών έχει χωρική αρμοδιότητα την εκάστοτε αντίστοιχη των Υποκαταστημάτων ΙΚΑ: Αγίας Παρασκευής, Αλεξάνδρας, Αμαρουσίου, Γαλατσίου, Ν.Ιωνίας, Ν.Φιλαδελφείας, Πατησίων και Χαλανδρίου». «3.Το Γ΄ Ταμείο Εισπράξεως Εσόδων ΙΚΑ Αθηνών έχει χωρική αρμοδιότητα την εκάστοτε αντίστοιχη των Υποκ/των ΙΚΑ/Γλυφάδας, Δάφνης Ζωγράφου, Ηλιούπολης, Καλλιθέας, Μοσχάτου, Ν.Κόσμου και Παγκρατίου. «4.Το Δ΄ Ταμείο Εισπράξεως Εσόδων ΙΚΑ Αθηνών έχει χωρική αρμοδιότητα την εκάστοτε αντίστοιχη των Υποκαταστημάτων ΙΚΑ: Αγ.Αναργύρων, Αγ.Ιεροθέου, Αιγάλεω, Αχαρνών, Κεραμεικού, Περιστερίου, Πλ. Αττικής και Χαϊδαρίου». Οι παρ. 2, 3 και 4 αντικαταστάθηκαν ως άνω από το Π.Δ. 84/23 Φεβρ.-4 Μαρτ. 1985 (ΦΕΚ Α΄ 29). 5.Το Δημόσιον Ταμείον Εισπράξεως Εσόδων ΙΚΑ Θεσσαλονίκης έχει χωρικήν αρμοδιότητα την εκάστοτε περιφέρειαν των Υποκαταστημάτων ΙΚΑ: Θεσσαλονίκης, Αναλήψεως, Πύλης Αξιού και Νεαπόλεως. Άρθρον 3. 1.Εις την αρμοδιότητα του Α΄ Ελεγκτηρίου του Γ΄ Δημοσίου Ταμείου Πατρών υπάγεται η πληρωμή αποδοχών υπαλλήλων και χρηματικών ενταλμάτων υπηρεσιών αρμοδιότητος Υπουργείων Προεδρίας Κυβερνήσεως, Εθνικής Αμύνης, Εσωτερικών, Δικαιοσύνης, Πολιτισμού και Επιστημών, πλην Εφορίας Βυζαντινών - Κλασσικών Αρχαιοτήτων, Εργασίας, Κοινωνικών Υπηρεσιών, Δημοσίων Έργων, Συγκοινωνιών, Εμπορικής Ναυτιλίας και Νομαρχίας Αχαΐας. 2.Εις την αρμοδιότητα του Β΄ Ελεγκτηρίου του Γ΄ Δημοσίου Ταμείου Πατρών υπάγεται η πληρωμή αποδοχών υπαλλήλων και χρηματικών ενταλμάτων υπηρεσιών αρμοδιότητος. Υπουργείων Οικονομικών, Γεωργίας, Βιομηχανίας και Ενεργείας, Εμπορίου, Συντονισμού, Δημοσίας Τάξεως, ως και των επιδομάτων τυφλών και ενταλμάτων ΟΤΑ. 3.Εις την αρμοδιότητα του Γ΄ Ελεγκτηρίου του Γ΄ Δημοσίου Ταμείου Πατρών υπάγεται η πληρωμή αποδοχών υπαλλήλων και χρηματικών ενταλμάτων υπηρεσιών αρμοδιότητος Υπουργείων Πολιτισμού και Επιστημών (Εφορίας Βυζαντινών - Κλασσικών Αρχαιοτήτων), Εθνικής Παιδείας και Θρησκευμάτων, ως και τα επιδόματα Στρατεύσεως και Χανσενικών. 